


Halen y Ddaear / Yr Wythnos Weddi am Undeb Cristnogol 2016 
Yr 8 Niwrnod
Dydd 1 - Gadewch i’r garreg gael ei rholio ymaith
Eseciel 37:12-14
Yr wyf am agor eich beddau.
Salm 71:19 -23
Y mae dy gryfder a’th gyfiawnder, O Dduw, yn cyrraedd i’r uchelder.
Rhufeiniaid 8:15-21
Yr ydym yn cyfranogi o’i ddioddefaint ef er mwyn cyfranogi o’i ogoniant hefyd.
Mathew 28: 1-10
Nid yw ef yma, oherwydd y mae wedi ei gyfodi.

Man cychwyn
Myfyrdodau o Ganolfan Ieuenctid Babyddol Archesgobaeth Riga
O'u profiad o drefnu Ffordd y Groes Ecwmenaidd flynyddol, mae CYCAR yn myfyrio ar ystyr y dioddefaint a'r atgyfodiad yn eu cyd-destun, a gweithredoedd ardderchog yr Arglwydd y mae Cristnogion yn cael eu galw i’w datgan.
Mae hanes Sofietaidd Latfia’n parhau i fwrw cysgod. Mae galar a phoen o glwyfau a achoswyd yn anodd eu maddau ac, fel y garreg ar fedd Iesu, mae’n bosib i’r pethau hyn ein carcharu ni mewn bedd ysbrydol. Atgyfodiad Iesu yw'r digwyddiad ysgytwol sy'n agor ein beddau, yn ein rhyddhau rhag poen a chwerwder, ac yn ein hail-uno gyda'n brodyr a'n chwiorydd sydd hefyd wedi cael eu carcharu ac yn glwyfedig. Ac fel Mair Magdalen rhaid i ninnau "fynd ar frys" o’r foment fawr hon o lawenydd i ddweud wrth eraill am yr hyn mae’r Arglwydd wedi ei wneud.


Salt of the Earth / Week of Prayer for Christian Unity 2016
The 8 Days
Day 1 - Let the stone be rolled away
Ezekiel 37:12-14 
I am going to open your graves. 
Psalm 71:19 -23 
Your power and your righteousness, O God, reach the high heavens. 
Romans 8:15-21 
We suffer with him so that we may also be glorified. 
Matthew 28: 1-10 
He is not here: he has been raised.
Starting Point 
Reflections from the Catholic Youth Centre of the Archdiocese of Riga
From their experience of organising an annual Ecumenical Way of the Cross, the CYCAR reflect on the meaning of the passion and resurrection in their context, and the Lord’s mighty acts that Christians are called to proclaim.
Latvia’s Soviet history continues to cast a shadow. The grief and pain of wounds inflicted are difficult to forgive and, like the stone at Jesus’ tomb, they can imprison us in a spiritual grave. Jesus’ resurrection is the earthshaking event that opens our graves, frees us from pain and bitterness, and re-unites us with our brothers and sisters who have been imprisoned and hurting too. And like Mary Magdalene we must “go quickly” from this great moment of joy to tell others what the Lord has done.



Myfyrdod
Y Garreg
Rydych chi wedi rholio’r garreg
dros ddrws eich bedd
cain a phreifat.
Dyma farwolaeth gysurus!
Mae’r nos yn cofleidio
corff drylliedig Crist,
wedi ei lapio â hunanfoddhad
ar ei graig gadarn o gred.
Ust!
Gofalwch nad oes neb yn rholio’r
garreg i ffwrdd
rhag i chi orfod mynd ymlaen
yn gyfan,
yn ôl ei droed
i gwrdd â her y dydd.
Cwestiynau
· Mae yna gysur od ynghylch bedd am ei fod yn ein diogelu rhag dieithrwch a her atgyfodiad Crist. Beth ydyw’r hyn yn ein bywydau sy'n gwneud i ni wrthwynebu i’r garreg gael ei threiglo ymaith?
· Sut gallwn ni rannu ein profiad o Dduw gydag eraill?
Gweddi
Arglwydd Iesu atgyfodedig, 
nid oedd y maen yn dramgwydd i ti; 
mae dy atgyfodiad yn dod â chariad, bywyd newydd, a heriau newydd.  
Rho i ni nerth a dewrder 
i ganiatáu i ni ein hunain gredu yn hyn 
ac felly i dreiglo ymaith y meini sy'n ein caethiwo ni, 
i gofleidio gogoniant bore'r Pasg, 
a chwrdd â’r credinwyr yr ydym wedi cael ein gwahanu oddi wrthynt.
Yn dy enw di, O Arglwydd atgyfodedig, y gweddïwn. Amen.
Mynd a gwneud
· Cyfnewidiwch gerrig rhwng eglwysi gyda gair o heddwch neu fendith yn ysgrifenedig ar bob carreg, gan greu carnedd ym mhob man addoli. Pan fyddwch chi’n cydio yn y cerrig hyn, neu'n eu gweld, gweddïwch y bydd pob cymdeithas a chynulleidfa’n gerrig byw yn eich cymuned.
· Gyda'ch gilydd tacluswch eich gardd gymunedol leol neu feddau sydd wedi eu hesgeuluso yn eich mynwent.
· Gwyn eu byd y rhai sy’n galaru - Yng Ngholombia mae pobl yn ysgrifennu enwau ar gerrig i goffáu’r rhai sydd wedi diflannu. Ewch i ‘Mynd a Gwneud’ i ddarllen stori Maria.

Reflection
The Stone
You have drawn the stone
over the door of your fine
and private tomb.
A cosy death this.
Night embraces the broken
body of Christ,
shrouded in complacency
on its solid rock of dogma.
Shush!
Let no one roll away the stone
lest you must go forth, whole,
in his footsteps
to meet the day’s challenge.
Questions
•	There is an odd comfort about a tomb because it protects us from the strangeness and challenge of Christ’s resurrection. What is it in our lives that makes us resist the stone being rolled away?
•	How can we share our experience of God with others?
Prayer
Risen Lord Jesus, 
the stone was no barrier to you;
your resurrection brings love, new life, new challenges.
Give us strength and courage
to allow ourselves to believe this
and so to roll back the stones that imprison us,
embrace the glory of the Easter morning, 
and meet the believers from whom we are separated.
In your name, O risen Lord, we pray.  Amen.
Go and Do
· Exchange stones between churches with a word of peace or blessing written on each stone creating a cairn in each place of worship. When you hold or see these stones pray that each fellowship and congregation would be living stones in your community.
· Together tidy up your local community garden/neglected graves in your cemetery.
· Blessed are those who mourn – In Colombia names are written on stones to commemorate the disappeared. Visit Go and Do to read Maria’s story.

Dydd 2 - Cael eich galw i fod yn gyhoeddwyr llawenydd
Eseia 61: 1-4
Y mae ysbryd yr Arglwydd Dduw arnaf.
Salm 133
Mor dda ac mor ddymunol yw i bobl fyw’n gytûn.
Philipiaid 2:1-5
Cyflawnwch fy llawenydd trwy fod o’r un meddwl.
Ioan 15: 9-12
Yr wyf wedi dweud hyn wrthych er mwyn i’n llawenydd fod ynoch.
Man cychwyn
Myfyrdodau gan y rhai sy’n llunio rhaglenni Cristnogol Radio Gwladwriaeth Latfia 
Yn y cyfnod Sofietaidd roedd presenoldeb Cristnogol drwy gyfryngau cyhoeddus yn amhosibl yn Latfia. Ers i’r wlad gael annibyniaeth, mae Radio Gwladwriaeth Latfia’n darlledu rhaglenni Cristnogol sy'n darparu fforwm ar gyfer arweinwyr o eglwysi amrywiol i ganfod ei gilydd. Mae’r dystiolaeth gyhoeddus hon o barch cydrhwng y naill a’r llall, cariad a llawenydd, wedi cyfrannu at ysbryd bywyd eciwmenaidd Latfia.
Mae llawenydd yr Efengyl yn galw ar Gristnogion i fyw proffwydoliaeth Eseia: “…i gyhoeddi newyddion da i’r tlodion”.
Pan fyddwn yn drist gan ein dioddefaint hunain, efallai y byddwn yn brin o egni i ddatgan y llawenydd a ddaw oddi wrth Iesu. Hyd yn oed pan fyddwn yn teimlo ein bod yn methu â rhoi unrhyw beth i unrhyw un, trwy ddwyn tystiolaeth i'r ychydig sydd gennym, mae Iesu’n ei luosi ynom ni ac yn y rhai sydd o'n cwmpas. Pan fyddwn ni’n caru ein gilydd fel mae Iesu'n ein caru ni, felly rydyn ni’n darganfod cariad cydrhwng y naill a’r llall a’r llawenydd sydd yng nghalon ein gweddi am undod.


Day 2: Called to be heralds of joy
Isaiah 61: 1-4
The spirit of the Lord God is upon me.  
Psalm 133
How very good and pleasant it is when kindred live together in unity!
Philippians 2:1-5
Make my joy complete: be of the same mind.
John 15: 9-12
I have said these things to you so that my joy may be in you.
Starting Point
Reflections from the creators of Christian programming at Latvian State Radio
In the Soviet era a Christian presence through public media was impossible in Latvia. Since independence, Latvian State Radio broadcasts Christian programmes providing a forum for leaders from diverse churches to encounter one another. This public witness of mutual respect, love and joy contributed to the spirit of Latvian ecumenical life. 
The joy of the Gospel calls Christians to live the prophecy of Isaiah: “…to bring good news to the oppressed”. 
When we are saddened by our own suffering, we may lack the vigour to proclaim the joy that comes from Jesus. Even when we feel unable to give anything to anyone, by bearing witness to the little that we have, Jesus multiplies it in us and in those around us. When we love one another as Jesus loves us, so we discover mutual love and joy at the heart of our prayer for unity.



Myfyrdod
Newyddion da
Newyddion da yn wir!
Dyna bobl hyfryd,
mewn rhan mor hyfryd o’r dre: 
dim mewnfudwyr, 
dim troseddwyr,
dim carchar.
Ficer newydd:
ifanc, gwyn, a diolch byth yn ddyn,
i gyd-fynd â tho newydd yr eglwys
a’r gegin newydd 
fwyaf diweddar
a gostiodd filoedd.
Y tlodion?
O, ie. Y tlodion...
Onid oes cyfraniadau wedi eu hanfon
i le o’r enw Trydydd Byd?
Ac onid oes rhywun yn casglu tuniau a phethau
i Fanc Bwyd yn rhywle?
Ond mae hon yn ardal dda.
Nid yw llonyddwch cysglyd
ei Suliau’n gwybod am
ocheneidiau angen,
nac oernadau poen,
na chri anobaith.
Cwestiynau:
· Mae’r Pab Francis yn ysgrifennu am 'lawenydd yr efengyl'. Beth ydych chi'n ei feddwl yw llawenydd yr efengyl i'r byd ac i'r eglwysi?
· Rhodd Crist yw llawenydd, ac mae'n ei roi trwy bobl eraill. Beth allwch chi ei dderbyn gan
Gristnogion eraill fel y gall llawenydd Iesu fod ynoch chi, ac a fydd yn eich ysbrydoli
i dystiolaethu?
Gweddi
Arglwydd Iesu, Arglwydd llawenydd,
mae'r byd yn crefu am y newyddion da;
mae'r byd yn crefu am dy gariad a'th lawenydd.
Llanw ni â'r cariad a'r llawenydd hwn.
Helpa ni i weld cyflwr pobl eraill,
i glywed ocheneidiau angen,
	oernadau poen
	cri anobaith,
ac i ymateb, bob amser, yn dy gariad a'th lawenydd
di, ein Gwaredwr a'n Harglwydd. Amen
Mynd a gwneud
· Cytunwch ar gân o lawenydd i'w chanu ym mhob un o’r mannau addoli yn ystod yr offrwm.
· Gwahoddwch eich cymuned leol i gymryd rhan mewn gweithgaredd rydych chi'n mwynhau ei wneud gyda'ch gilydd, e.e. picnic neu am fynd ar daith gerdded.
· Gwyn eu byd y rhai sy’n dlodion yn yr ysbryd – Yn Ethiopia caiff llawenydd ei ddwyn i mewn i gymunedau sy’n byw mewn tlodi. Ewch i ‘Mynd a gwneud’ i ddarllen stori Adi.

Reflection
Good news
Good news indeed!
Such nice people,
in such a nice part of town: 
 no immigrants, 
no offenders,
no prison.
A new vicar:
young, white, and thankfully male,
to match the new church roof
and the state of the art 
kitchenette
that cost thousands.
The poor?
Ah yes. The poor...
Isn’t something sent
to a place called the Third World?
And doesn’t someone collect tins and stuff
for a Food Bank somewhere?
But this is a good area.
The sleepy stillness
of its Sundays knows
no sigh of need,
no howl of pain,
no cry of despair.
Questions:
•	Pope Francis writes of the ‘joy of the gospel’. What do you think the joy of the gospel is for the world and for the churches?
•	Joy is Christ’s gift, and he gives it through other people. What can you receive from other Christians so that Jesus’ joy may be in you, inspiring you to witness?
Prayer
Lord Jesus, Lord of joy,
the world craves good news; 
the world craves your love and joy. 
Fill us with that love and joy.
Help us to see the plight of others,
to hear the sighs of need, 
	the howls of pain 
	the cries of despair, 
and to respond, always, in the love and joy
of you, our Saviour and our Lord.  Amen
Go and Do
· Agree on a song of joy to be sung in each place of worship during the offering.
· Invite your local community to participate in an activity you enjoy doing together. e.g. a picnic or a walk.
· Blessed are the poor in spirit – in Ethiopia joy is being brought to communities living in poverty. Visit Go and Do to read Adi’s story.

Dydd 3 - Tystiolaeth cymdeithas
Jeremeia 31:10-13
Dônt a chanu yn uchelder Seion.
Salm 122
Gweddïwch am heddwch i Jerwsalem.
1 Ioan 4:16b-21
Mae’r sawl sy’n aros mewn cariad yn aros yn Nuw.
Ioan 17:20-23
Rwy’n gweddïo ar iddynt oll fod yn un.
Man cychwyn
Ysbrydolwyd y myfyrdod hwn gan Chemin Neuf. http://www.chemin-neuf.org/
Cymuned ryngwladol Babyddol yw Chemin Neuf gyda galwedigaeth eciwmenaidd sydd wedi bod yn bresennol yn Latfia ers y 2000au cynnar. 
Mae aelodau Pabyddol a Lutheraidd yn profi llawenydd y 'bywyd cyffredin' yng Nghrist, sef "croesawu, caru, gwasanaethu, gweddïo a thystiolaethu gyda Christnogion o draddodiadau amrywiol". Maen nhw hefyd yn profi’r boen o ddiffyg undod: "Ni all y byd gredu ein bod yn ddisgyblion Iesu pan na allwn dderbyn ynghyd gorff a gwaed Crist".  Fel arwydd o’r rhaniad hwn, maen nhw’n rhoi plât a chwpan gwag ar yr allor yn ystod y weddi hwyrol.

Day 3 - The witness of fellowship
Jeremiah 31:10-13
They shall come and sing aloud.
Psalm 122
Pray for the peace of Jerusalem.
1 John 4:16b-21
Those who abide in love, abide in God.
John 17:20-23
That they may become completely one.
Starting Point
This reflection is inspired by Chemin Neuf. http://www.chemin-neuf.org/
Chemin Neuf is an international Catholic community with an ecumenical vocation that has been present in Latvia since the early 2000s. 
Catholic and Lutheran members experience the joy of the ‘common life’ in Christ which is “to welcome, love, serve, pray and witness with Christians from diverse traditions”. They also experience the pain of disunity: “the world cannot believe that we are Jesus’ disciples when we cannot receive together the body and blood of Christ.” As a sign of this division, they place an empty paten and chalice on the altar during evening prayer.

Myfyrdod
‘A hwythau felly wedi eu dwyn i undod perffaith’
Rydych yn wylo am eich ffydd, oherwydd 
ychydig a ddaw i’ch gwyliau;
mae eglwysi’n anghyfannedd;
ac offeiriaid yn griddfan.
Dyma, meddech chi,
yw ail alltudiaeth.
“Bydd ein Duw holl gyfannol 
yn adfer ei bobl,
fel y bu iddo adfer Israel”
Clywch air yr Arglwydd,
Wrth i chi roi côt o siwgr am athrawiaeth,
glastwreiddio litwrgi
a mynd ar drywydd ofer
cenhadaeth doredig:
“Ni all fy mhobl, wedi ymrannu
ac yn ddiedifar,
fyth ailadeiladu Jerwsalem”.
Cwestiynau
•	Beth mae’n ei olygu i fod yn ‘un yng Nghrist’?
•	Sut mae bod yn 'un yng Nghrist' ein helpu i oresgyn y rhagfarnau sydd wedi eu hachosi gan ganrifoedd o ymrannu ymhlith Cristnogion ar ein hynysoedd hunain yn ogystal ag ar dir mawr Ewrop? 
Gweddi
Arglwydd Iesu, Arglwydd cyfanrwydd,
mae dy weddi am undod ymhlith dy ddisgyblion
wedi syrthio ar glustiau byddar a chalonnau caled.
Maddau i ni ein clustiau byddar, caeedig,
maddau i ni ein calonnau caled
	sy'n cynnal amheuaeth,
	rhagfarn a rhaniad:
maddau i ni ein cenhadaeth doredig.
Agor ein calonnau, ein llygaid a'n meddyliau
i'th gariad a'th wirionedd o fewn yr holl bobl Gristnogol 
a chryfha ynom y penderfyniad i weithio 
er mwyn adfer undod dy Eglwys a'th greadigaeth
er gogoniant i'th enw.  Amen
Mynd a gwneud
· Gosodwch gwpan a phlât cymun yn ganolog yn eich man addoli.
· Cynhaliwch bryd o fwyd ar gyfer y gymuned ehangach.
· Gwyn eu byd y rhai addfwyn – Ym Mrasil mae cymuned Quilombola yn byw’n addfwyn ar y ddaear. Ewch i ‘Mynd a gwneud’ i ddysgu o’u stori.

Reflection
‘That they may become completely one’
You weep for your faith, for few
come to your festivals;
churches are desolate;
priests groan.
This, you say,
is a second exile.
“Our retrograde God
will restore his people,
as he restored Israel.”
Hear the word of the Lord,
as you sugar-coat doctrine,
water-down liturgy
in the futile pursuit 
of a fractured mission:
“My people divided
and unrepentant
shall never rebuild Jerusalem”.
Questions
•	What does it mean to you to be ‘one in Christ’?
•	How does being ‘one in Christ’ help us to overcome the prejudices caused by centuries of division amongst Christians in our own islands as well as in mainland Europe?
Prayer
Lord Jesus, Lord of wholeness,
your prayer for unity amongst your disciples 
has fallen on closed ears and on hard hearts.
Forgive us our closed ears,
forgive us our hard hearts 
	which perpetuate suspicion,
	prejudice and division:
forgive us our fractured mission.
Open our hearts, eyes and minds
to your love and truth within all Christian people
and strengthen in us the resolve to work
to restore the unity of your Church and your creation
to the glory of your name. Amen
Go and Do
· Place a communion cup and plate centrally in your place of worship.
· Host a meal for the wider community.
· Blessed are the meek – in Brazil the Quilombola community are living meekly on the earth. Visit Go and Do to learn from their story.

Dydd 4 - Pobl Offeiriadol yn cael eu galw i Gyhoeddi’r Efengyl
Genesis 17:1-8
Ac ni’th enwir di mwyach yn Abram, ond yn Abraham, gan imi dy wneud yn dad i lu o genhedloedd.
Salm 145:8-12
Graslon a thrugarog yw’r Arglwydd, araf i ddigio a llawn ffyddlondeb. 
Rhufeiniaid 10:14-15
Sut y maent i gredu yn rhywun nad ydynt wedi ei glywed? 
Mathew 13:3-9
A syrthiodd hadau eraill ar dir da.
Man cychwyn
Myfyrdodau wedi eu hysbrydoli gan Gynhyrchwyr ‘Vertikale’, rhaglen Gristnogol fore Sul ar deledu Latfia.
Maen nhw wedi dysgu "mai dim ond pan fyddwn ni’n cydnabod Cristnogion fel brodyr a chwiorydd i ni y gallwn ni fentro mynd â Gair Duw i'r mannau cyhoeddus." 
Mae geiriau’n gorlifo ein bywydau: wrth sgwrsio, ar y teledu, radio a chyfryngau cymdeithasol. Mae grym yn y geiriau hyn i adeiladu ac i daro i lawr. Gall rhan fawr o'r môr hwn o eiriau ymddangos yn ddiystyr: dargyfeirio yn hytrach na maethu. Fe allai’r môr hwn ein boddi, lle nad oes llawer o ystyr i afael ynddo. Ond mae'r Gair sy’n achub, yr ydym wedi ei glywed, wedi cael ei daflu atom fel rhaff achub. Mae'n ein galw ni i gymundeb, ac yn ein tynnu ni i undod gyda phobl eraill sydd wedi clywed hynny hefyd. Unwaith doedden ni ddim yn bobl, ond yn awr rydyn ni’n bobl offeiriadol Duw.

Day 4 - A Priestly People called to Proclaim the Gospel
Genesis 17:1-8
Your name shall be Abraham, the ancestor of a multitude of nations.
Psalm 145:8-12
The Lord is gracious and merciful, abounding in steadfast love. 
Romans 10:14-15
How can they believe in him if they have never heard about him? 
Matthew 13:3-9
But some seeds fell on fertile soil. 
Starting Point
Reflections inspired by the Producers of ‘Vertikale’, a Sunday morning Christian programme on Latvian TV.
They have learnt “that only when we recognise other Christians as brothers and sisters can we dare to take God’s Word into the public space.”
Words flood our lives: in conversation, from television, radio and social media. These words have the power to build up and to knock down. Much of this ocean of words can seem meaningless: diversion rather than nourishment. This ocean could drown us, where there is little meaning to grasp. But the saving Word we have heard has been thrown to us as a lifeline. It calls us into communion, and draws us into unity with others who have heard it too. Once we were not a people, but now we are God’s priestly people.

Myfyrdod
Geiriau
Offeiriadon Babel, caiff eich geiriau
eu lansio
fel taflegrau 
o’ch pulpudau
i gyfiawnhau eich safbwynt
a pham na allwch chi
o ran cydwybod
ddim ond cytuno i anghytuno.
Geiriau, geiriau, geiriau,
cynnil, sarffaidd,
eu cregyn gwenwynig
yn mygu’r hadau yn y pridd  
hadau un 
Gair 
Teyrnas Dduw.
Cwestiynau
•	Ym mha ffyrdd y mae eich agweddau tuag at draddodiadau Cristnogol eraill yn llesteirio cyhoeddi’r Efengyl?
•	Pwy sy'n clywed gair bywyd oddi ar ein gwefusau?
Gweddi
Arglwydd Iesu,
y Gair a wnaed yn gnawd ac a anfonwyd i fyw i'n plith,
Gair y gwirionedd, o gariad, o lawenydd, 
Gair tosturi, o dderbyniad, o undod.
Maddau i ni ein meddyliau a'n geiriau negyddol, beirniadol, niweidiol ac ymrannol.
Ysbrydola ni â'th Ysbryd 
a rho i ni'r undod hwnnw fydd yn ein grymuso 
i lefaru geiriau o lawenydd, derbyniad ac o gymod. 
Gwna ni'n bobl fywiog, offeiriadol yn ein cymunedau,
er gogoniant i ti. Amen.
Mynd a gwneud
· Dewiswch ddarllen Efengyl Ioan gyda'ch gilydd fel eglwysi.
· Cynhaliwch noson farddoniaeth ar gyfer eich cymuned leol.
· Gwyn eu byd y rhai a erlidiwyd - weithiau mae angen clywed geiriau’r rhai sy’n cael eu herlid ac mae angen i’r erlidwyr i gael eu clywed. Ewch i ‘Mynd a gwneud’ i glywed am y sefydliad anllywodraethol Israelaidd, Breaking the Silence.

Reflection
Words
Priests of Babel, your words
are launched 
like missiles
from your pulpits
to justify where you stand
and why you cannot
in conscience
but agree to disagree.
Words, words, words.
subtle, serpentine,
their poisonous shells
stifling in the soil the seed 
of the one 
Word 
of the Kingdom of God.
Questions
•	In what ways do your attitudes to other Christian traditions hinder the proclamation of the Gospel?
•	Who hears the word of life from our lips?
Prayer
Lord Jesus,
the Word made flesh and sent to live among us,
the Word of truth, of love, of joy, 
the Word of compassion, of acceptance, of unity. 
Forgive our negative, critical, wounding and divisive thoughts and words.
Inspire us with your Spirit
and give us that unity which will empower us
to speak words of joy, acceptance and of reconciliation.
Make us life-giving, priestly people in our communities,
to your glory. Amen.
Go and Do
· Choose to read the Gospel of John together as churches.
· Hold a poetry evening for your local community.
· Blessed are the persecuted – sometimes the words of the persecuted and the persecutors need to be heard. Visit the Go and Do to hear about Israeli NGO, Breaking the Silence.

Dydd 5 - Gwrandewch ar y freuddwyd hon
Genesis 37:5-8
Gwrandewch, dyma’r freuddwyd a gefais.
Salm 98
Canwch i’r Arglwydd gân newydd, oherwydd gwnaeth ryfeddodau.
Rhufeiniaid 12: 9-13
Byddwch wresog yn eich serch at eich gilydd fel cymdeithas.
Ioan 21:25
Ni byddai’r byd, i’m tyb i, yn ddigon mawr i ddal y llyfrau fyddai’n cael eu hysgrifennu.
Man cychwyn 
Myfyrdodau gan olygyddion y cyfnodolyn ecwmenaidd 'Kas Mus Vieno?' ('beth sy'n ein huno?) a sefydlwyd yn 2005 fel ymateb i ddiffyg undod.
Mae diffyg undod Cristnogol yn niweidiol. Mae eglwysi’n dioddef oherwydd eu hanallu i fod yn unedig fel un teulu wrth Fwrdd yr Arglwydd. Maen nhw’n dioddef oherwydd ymgiprys ac oherwydd hanes o frwydro. 
Pan yw Joseff yn rhannu ei freuddwyd gyda'i frodyr maen nhw’n adweithio gyda dicter a thrais oherwydd i’r freuddwyd awgrymu bod yn rhaid iddyn nhw ymgrymu o'i flaen. Yn yr Aifft pan fyddan nhw, yn y pen draw, yn ymgrymu o'i flaen, maen nhw’n profi cymod a gras yn hytrach na'r diraddiad a’r amarch yr oedden nhw’n ei ofni.
Mae Iesu, fel Joseff yn y stori, yn datblygu gweledigaeth o undod i ni. Ond fel brodyr Joseff, yr ydym yn ofni’r weledigaeth pan fydd honno’n awgrymu y dylem ildio i ewyllys rhywun arall. Rydym yn ofni'r hyn y gallem ei golli. Ond mae'r weledigaeth yn ymwneud ag ennill: adennill ein brodyr a’n chwiorydd a wahanwyd oddi wrthym unwaith.

Day 5 - Listen to this dream
Genesis 37:5-8
Listen to this dream that I dreamed.
Psalm 98
O sing to the Lord a new song, for he has done marvellous things.
Romans 12: 9-13
Love one another with mutual affection.
John 21:25
The world itself could not contain the books that would be written.
Starting Point
Reflections from the Editors of an Ecumenical journal ‘Kas Mus Vieno?’ (‘what unites us?) founded in 2005 as a response to disunity.
Christian disunity hurts. Churches suffer from their inability to be united as one family at the Lord’s Table. They suffer from rivalry and from histories of combativeness. 
When Joseph shares his dream with his brothers they react with anger and violence as the dream implies they must bow down before him. In Egypt when they ultimately do bow before him they experience reconciliation and grace rather than the abasement and dishonour they feared.
Jesus, like Joseph’s story, unfolds a vision of unity to us. But like Joseph’s brothers, we are fearful of the vision when it implies we submit to the will of another. We fear what we might lose. But the vision is about gain: regaining our once separated brothers and sisters.

Myfyrdod
Breuddwyd Joseff
Breuddwyd am ddarostyngiad,
Wedi ei throi’n stori 
o gymod
gyda brodyr dioddefus 
mewn moment o ras,
yn rhagarwydd o’r freuddwyd:
“a hwythau felly wedi eu dwyn
i undod perffaith”;
brodyr a chwiorydd wedi dieithrio
yn cymodi
mewn gweddi a chenhadaeth.
Mae hyn, fe wyddoch, yn siŵr o fod yn iawn. 
Mae ymraniad yn niweidio,
mae ymryson yn andwyo;
a does, hyd yn oed 
yn eich athrawiaethau dadleuol, 
ddim sy’n sôn 
am rwyg yn y nefoedd.

Cwestiynau
· Beth mae’n ei olygu i osod ein breuddwydion am undod Cristnogol wrth draed Crist?
· Ym mha ffyrdd mae gweledigaeth yr Arglwydd am undod yn galw'r eglwysi heddiw i adnewyddu a newid?
Gweddi
Iesu, ein Harglwydd dioddefus,
mae ein rhaniadau fel eglwysi yn cymhlethu dy ddioddefaint 
ac yn achosi poendod i'r rhai hynny sy'n dyheu 
i'th freuddwyd o undod i gael ei gwireddu.
Maddau i ni ein rhan yn yr ymrannu parhaus; 
rho i ni ostyngeiddrwydd i glywed dy lais 
sy'n annog cymod yn barhaus.  
Ysbrydola ni i weithio'n ddiflino i fod yn un 
fel bo'r byd yn gallu credu yn dy enw.
Amen

Mynd a gwneud
· Rhannwch eich breuddwydion ar gyfer eich eglwys a'r gymuned gyda phob cynulleidfa yn eich ardal chi.
· Rhannwch y breuddwydion hyn gydag arweinwyr cymunedau lleol mewn cais am newidiadau angenrheidiol er mwyn gwneud iddyn nhw ddigwydd.
· Gwyn eu byd y rhai pur eu calon – Yn India mae’r rhai sy’n cael eu hystyried yn amhur, yr anghyffyrddadwy, yn breuddwydio am adeg pan fydd pawb yn cael eu trin yn gyfartal. Ewch i ‘Mynd a gwneud’ i glywed stori Seema.

Reflection
Joseph’s dream
A dream of abasement this,
turned into a tale 
of reconciliation
with suffering brothers
in a moment of grace,
foreshadowing the dream:
“that they may become 
completely one”;
estranged brothers and sisters
reconciled
in prayer and mission.
This, you know, must be right. 
Disunity hurts,
strife cripples;
and there is even 
in your debatable doctrines 
nothing that speaks
of a schism in heaven.
Questions
· What does it mean to place our dreams for Christian unity at the feet of Christ? 
· In what ways does the Lord’s vision of unity call the churches to renewal and change today?
Prayer
Jesus, our suffering Lord,
our disunity as churches compounds your suffering 
and causes pain to those who long 
for your dream of unity to become reality.
Forgive us our part in continuing division; 
grant us humility to hear your voice 
ever urging reconciliation.  
Inspire us to work tirelessly to be one 
so that the world may believe in your name.
Amen
Go and Do 
· Share your dreams for your church and the community with each congregation in your area.
· Share these dreams with local community leaders in a request for necessary changes to make them happen.
· Blessed are the pure in heart – in India those considered impure, the untouchables, dream of a time when all are treated equally. Visit Go and Do to hear Seema’s story.

Dydd 6 - Estyn Croeso i Weddïo
Eseia 62:6-7
Ar dy furiau di, O Jerwsalem, gosodais wylwyr
Salm 100
Bloeddiwch mewn gorfoledd i’r Arglwydd, yr holl ddaear.
1 Pedr 4:7b-10
Ymbwyllwch ac ymddisgyblwch i weddïo.
Ioan 4:4-14
Iesu, ffynnon bywyd tragwyddol.
Man cychwyn
Mae'r myfyrdod hwn yn codi o brofiad yn ymwneud â chapel gweddi eciwmenaidd yng nghanol tref fechan, Madona.
Tyfodd y capel o ganlyniad i'r profiad o weddïo ynghyd drwy’r Wythnos Weddi am Undod Cristnogol. Mae'r grŵp yn cynrychioli traddodiadau Lutheraidd, Pabyddol ac Uniongred. Maen nhw’n parhau i ymuno mewn gweddi ‘rownd y cloc’. 
Cyn belled ag y bydd pobl Dduw yn ymranedig, a Christnogion wedi ymddieithrio oddi wrth ei gilydd, rydyn ni fel Iesu yn Samaria, yn ddieithriaid mewn gwlad estron, heb ddiogelwch, lluniaeth na lle i orffwys. Mae Eseia’n dweud wrthym am weithred ardderchog yr Arglwydd: fe osododd wylwyr ar furiau Jerwsalem fel y gallai ei bobl ei addoli ef mewn diogelwch ddydd a nos. 
Yn ystod yr Wythnos Weddi bydd ein heglwysi a’n capeli’n dod yn fannau o ddiogelwch, o orffwys a lluniaeth i bobl i ymuno â’i gilydd mewn gweddi. Yr her sy’n codi o'r wythnos hon yw creu mwy o fannau ac adegau o weddi a amddiffynnir, oherwydd wrth i ni weddïo gyda'n gilydd, fe fyddwn yn dod yn un bobl.

Day 6 - Hospitality for Prayer

Isaiah 62:6-7
I have posted watchmen on your walls
Psalm 100
Shout with joy to the Lord all the earth! 
1 Peter 4:7b-10
Be earnest and disciplined in your prayers. 
John 4:4-14
Jesus, the spring of eternal life. 
Starting Point
This reflection comes out of the experience of an ecumenical prayer chapel in the centre of the small town, Madona. The chapel grew out of the experience of praying through the Week of Prayer for Christian Unity together. The group represents Lutheran, Catholic and Orthodox traditions. They continue to join in round the clock prayer. 
As long as God’s people are divided, and Christians are estranged from one another, we are like Jesus in Samaria, strangers in a foreign land, without safety, refreshment or a place of rest. Isaiah tells us of the Lord’s mighty act: he posted sentinels on the walls of Jerusalem so that his people could worship him in safety day and night. 
In the Week of Prayer our churches and chapels become places of safety, rest and refreshment for people to join in prayer. The challenge from this week is to create more places and protected times of prayer, because as we pray together, we become one people.

Myfyrdod
Gwylwyr
Dyma’r un wythnos
Pan fyddwch, wrth i chi amgylchynu’r eglwys 
â gweddi,
yn dod, 
am gyfnod llawer rhy fyr,
yn un bobl.
Parhewch yn y weddi hon.
Dyfalbarhewch,
yn effro fel y gwylwyr
ar furiau Jerwsalem.
Peidiwch â bod yn dawel.
Peidiwch â gorffwys.
Peidiwch â rhoi i’r Arglwydd unrhyw seibiant
nes, o’r diwedd, y bydd yn eich clymu
atoch eich gilydd ac ato ei hun:
yn un bobl,
un genhadaeth,
un Duw,
fel y gall y byd gredu.
Cwestiynau
· Beth fyddai'n ei olygu i'r eglwys fod yn 'un' yn eich cymdogaeth?
· Pa mor bwysig yw hi i weddïo gyda'n gilydd?
Gweddi
Arglwydd Iesu,
Gofynnaist i'th apostolion aros ar ddihun i weddïo gyda thi.
Boed i ni gynnig i’r byd fan cysegredig ac amser sanctaidd
lle y gallwn ynddo ddod o hyd i adfywiad a thangnefedd,
fel y byddwn trwy gyd-weddïo yn dyfnhau ein hadnabyddiaeth ohonot ti.
Amen
Mynd a gwneud
· Trefnwch Ystafell Weddi 12 awr lle mae pob eglwys yn ymrwymo i un cyfnod o weddi. Diweddwch gyda chyfnod lle mae pawb yn cyd-weddïo.
· Gosodwch Flwch Gweddi, nodwch goeden neu rywbeth tebyg, fel y gall y gymuned leol bostio eu gweddïau, neu geisiadau am weddïau, neu eu clymu yma.
· Gwyn eu byd y rhai trugarog. Mae llawer o’r ffoaduriaid o Syria sydd yn Libanus yn blant. Ewch i ‘Mynd a gwneud’ i gael cipolwg ar eu bywydau.

Reflection
Sentinels
This is the one week
when, as you encircle the church 
with prayer
you become, 
all too briefly,
one people.
Persist in this prayer.
Persevere,
watchful as the sentinels
upon the walls of Jerusalem.
Be not silent.
Take no rest.
Give the Lord no respite
until, at last, he binds you 
together and to himself:
one people,
one mission,
one God,
that the world may believe.
Questions
•	What would it mean for the church to be ‘one’ in your locality?
•	How important is it to pray together?
Prayer
Lord Jesus,
You asked your apostles to stay awake and pray with you.
May we offer the world sacred space and holy time
in which to find refreshment and peace,
so that praying together we come to know you more deeply.
Amen
Go and Do
· Organise a 12 hour prayer room where each church commits to one prayer slot. End with a joint time of prayer together.
· Put a prayer box, identify a tree or similar so the local community can post or tie on their prayers and requests for prayer.
· Blessed are the merciful. Many of Syria’s refugees to Lebanon are children. Visit Go and do to get a glimpse into their lives.

Dydd 7 - Calonnau ar dân dros undod
Eseia 52:7-9
Negeswyr sy’n cyhoeddi heddwch.
Salm 126
Gwnaeth yr Arglwydd bethau mawr i ni.
Colosiaid 1:27-29
Crist ynoch chwi, gobaith y gogoniant.
Luc 24:13-36
Onid oedd ein calonnau ar dân ynom?
Man cychwyn
Myfyrdodau wedi eu hysbrydoli gan Latfiaid sydd wedi dod at ffydd trwy'r Cwrs Alpha ac sy’n parhau’n agored i ddysgu oddi wrth ddoniau cymunedau Cristnogol eraill a chael eu cyfoethogi ganddyn nhw. http://www.alpha.org/ 
Mae’r disgyblion sy'n gadael Jerwsalem ar eu ffordd i Emaus wedi colli eu gobaith mai Iesu oedd y Meseia, ac yn cerdded i ffwrdd oddi wrth eu cymuned. Mae'n daith o ymrannu ac ynysu. Ar y llaw arall wedyn, maen nhw’n dychwelyd i Jerwsalem yn llawn gobaith gyda neges yr Efengyl ar eu gwefusau. Y neges hon am yr atgyfodiad sy'n eu gyrru’n ôl i mewn i galon y gymuned ac i mewn i gymundeb cymdeithas. Yn rhy aml mae Cristnogion yn ceisio efengylu gydag ysbryd cystadleuol, gan obeithio llenwi eu heglwysi eu hunain. Mae uchelgais yn bwysicach na'r awydd i eraill glywed neges fywiol yr Efengyl. Gwir efengyliaeth yw taith o Emaus i Jerwsalem, y daith o unigedd i undod.

Day 7 - Hearts burning for unity
Isaiah 52:7-9
Messengers of peace.
Psalm 126
The Lord has done great things for us.
Colossians 1:27-29
Christ in you, the hope of glory!
Luke 24:13-36
Were not our hearts burning within us?
Starting Point
Reflections inspired by Latvians who have come to faith through the Alpha Course remaining open to learning from and being enriched by the gifts of other Christian communities. http://www.alpha.org/ 
The disciples who leave Jerusalem for Emmaus have lost their hope that Jesus was the Messiah and walk away from their community. It is a journey of separation and isolation. By contrast, they return to Jerusalem full of hope with a Gospel message on their lips. It is this resurrection message that drives them back into the heart of the community and into a communion of fellowship. So often Christians try to evangelise with a competitive spirit, hoping to fill their own churches. Ambition overrides the desire for others to hear the life-giving message of the Gospel. True evangelism is a journey from Emmaus to Jerusalem, a journey from isolation to unity.

Myfyrdod
Y Ffordd i Undod
Rydych wedi cilio,
yn ddryslyd ac wedi’ch dadrithio,
oddi wrth gymundeb 
cymdeithas,
ac wedi dewis y ffordd unig
i’ch Emaus eich hunan:
taith o wahanu 
ac unigedd.
Pan gaiff eich llygaid eu hagor
i’w adnabod ef
sy’n dod yn agos
ac yn teithio gyda chi,
yn esbonio i chi
yr ysgrythurau,
yn bendithio
ac yn torri’r bara,
fe fyddwch yn dychwelyd
ar unwaith,
eich calonnau’n llosgi ynoch,
at eich cymdeithion, wedi ymgynnull 
ynghyd 
yn Jerwsalem.
Cwestiynau
•	Ai dim ond esgus yw cenhadaeth dros barhau ein traddodiad arbennig ein hunain?
•	Pa heriau a chyfleoedd fyddai wrth genhadu gyda'n gilydd yn ein hardaloedd?
Gweddi
Arglwydd Iesu, cydymaith cyson ar y daith
Rwyt ti wedi gwneud i’n calonnau losgi ynom,
ac wedi ein hanfon ni yn ôl ar hyd y ffordd
tuag at ein brodyr a’n chwiorydd,
gyda neges yr Efengyl ar ein gwefusau.
Helpa ni i weld bod gobaith ac ufudd-dod i dy orchmynion
yn arwain bob amser at undod mwy yn achos dy bobl.
Amen
Mynd a gwneud
· Trefnwch bererindod o amgylch pob un o'r eglwysi yn eich ardal chi.
· Gwahoddwch y gymuned leol ar y daith gerdded honno i ymweld â’r adeiladau hyn.
· Gwyn eu byd y tangnefeddwyr. Gweddïwch dros y rhai sy’n gweithio i ddod â heddwch i’r nifer fawr o fannau neilltuol ledled y byd lle mae gwrthdaro. Ewch i ‘Mynd a gwneud’ i ysbrydoli’r gweddïau hyn.

Reflection
The Road to Unity
You have withdrawn,
baffled and disillusioned,
from the communion 
of fellowship,
and taken the lonely road
to your own Emmaus:
a journey of separation 
and isolation.
When your eyes are opened
to recognise
him who comes near
and goes with you,
explains to you
the scriptures,
blesses
and breaks the bread,
you will return
at once,
your hearts burning within you,
to your companions, gathered 
together 
in Jerusalem.
Questions
•	Is mission just an excuse for perpetuating our own particular tradition?
•	What challenges and opportunities would there be in doing mission together in our localities?
Prayer
Lord Jesus, constant companion on the journey
you have made our hearts burn within us,
and have sent us back on the road
towards our brothers and sisters,
with the Gospel message on our lips.
Help us to see that hope and obedience to your commands 
always lead to the greater unity of your people.
Amen 
Go and Do
· Organise a pilgrimage around each of the churches in your area.
· Invite the local community on that walk to visit these buildings.
· Blessed are the peacemakers. Pray for those who are working to build peace in the many conflict hotspots across the world. Visit Go and Do to inspire these prayers.

Dydd 8 - Cymdeithas yr Apostolion
Eseia 56:6-8
Oherwydd gelwir fy nhŷ yn dŷ gweddi i’r holl bobloedd.
Salm 24
Pwy a esgyn i fynydd yr Arglwydd?
Actau 2:37-42
Yr oeddent yn dyfalbarhau yn nysgeidiaeth yr apostolion ac yn y gymdeithas.
Ioan 13:34-35
Carwch eich gilydd.
Man cychwyn
Myfyrdodau gan Levi Ivars Graudins, sefydlydd Tŷ Gweddi Gaizins.
Wedi ei adeiladu ar Gaizins, bryn uchaf Latfia, mae’r tŷ gweddi hwn yn cynnal yn rheolaidd y gymdeithas 40-awr i arweinwyr Cristnogol sydd, am y cyfnod, yn cael eu cefnogi mewn gweddi ac addoliad gan y ffyddloniaid. Mae'r cyfarfodydd hyn yn adnewyddu'r arweinwyr fel cyd-weithwyr yng Nghrist, ac yn helpu i lunio mynegiant gweladwy bywyd eciwmenaidd yn Latfia.
Nid rhywbeth damcaniaethol yw gorchymyn Iesu i garu’r naill a'r llall. Mae ein cymundeb o gariad tuag at ein gilydd yn dod yn rhywbeth concrit pan fyddwn ni’n dod ynghyd yn fwriadol, mewn symlrwydd apostolaidd, fel disgyblion Crist i rannu cymdeithas a gweddi.
Po fwyaf o Gristnogion, yn enwedig eu harweinwyr, sy’n cyfarfod Crist gyda’i gilydd mewn gostyngeiddrwydd ac amynedd, y mwyaf y mae rhagfarn yn lleihau, felly rydym yn darganfod Crist ynom ein gilydd ac yn dod yn dystion dilys i deyrnas Dduw.

[bookmark: _GoBack]Day 8 - The Fellowship of the Apostles
Isaiah 56:6-8
My house shall be called a house of prayer for all peoples.
Psalm 24
Who shall ascend the hill of the Lord?
Acts 2:37-42
They devoted themselves to the apostles’ teaching and fellowship.
John 13:34-35
Love one another.
Starting Point
Reflections from Levi Ivars Graudins, the founder of the Gaizins House of Prayer.
Set on Gaizins, Latvia’s highest hill, this house of prayer regularly hosts the 40-hour fellowship of Christian leaders who, for the duration, are supported in prayer and worship by the faithful. These encounters renew the leaders as fellow-workers in Christ, and help shape the visible expression of ecumenical life in Latvia.
Jesus’ commandment to love one another is not theoretical. Our communion of love with one another becomes concrete when we gather together intentionally, in apostolic simplicity, as Christ’s disciples to share fellowship and prayer.
The more Christians, especially their leaders, encounter Christ together in humility and patience, the more prejudice diminishes, so we discover Christ in one another and become authentic witnesses to the kingdom of God.

Myfyrdod
Cymdeithas
Roedd y bregeth yn sôn am iachau,
am gyfanrwydd,
y wledd o fwyd bras 
a’r gwinoedd aeddfed,
sydd i’r holl bobl.
Allan ar y stryd,
corff a gwaed Crist
yn parhau’n felys ar eich tafod,
rydych yn llygadu â dirmyg
ddieithriaid
yn drifftio allan 
o eglwysi estronol.
Alltudion, meddech chi.
Plant y tywyllwch.
Alltud eich hunan,
corff a gwaed Crist 
yn awr yn wenwyn niweidiol
yn eich enaid crablyd.
Cwestiynau
•	Does gennym ni ddim unrhyw rodd fwy i’w rhoi i Dduw neu eraill na’n hamser. Pa roddion rydyn ni wedi eu cael gan Dduw pan fyddwn ni wedi treulio amser gyda'n cyd-Gristnogion?
•	Rhannwch ychydig o'r hyn rydych chi’n ei olygu wrth sôn am arweinyddiaeth. Sut y gall arweinwyr annog undod gweladwy yr eglwys? Sut gallwn ni eu cefnogi a'u hannog yn hynny?
Gweddi
Arglwydd Iesu,
gorchmynnaist i ni dorri bara
â'n gilydd
ac i yfed o un cwpan er cof amdanat
- anwybyddwyd dy orchymyn.
Maddau i ni, Arglwydd.
Agor galonnau a meddyliau Cristnogion ledled y byd,
yn arbennig y rhai a ymddiriedwyd ag arweinyddiaeth yn dy Eglwys,
i lawenydd a bendithion y gymdeithas hon.
Crea ym mhob un ohonom yr angerdd i wireddu'r gobaith 
y gelwaist ni iddo:
un corff ac un Ysbryd,
un Arglwydd, un bedydd,
un Duw sydd uwchlaw, a thrwy, ac ym mhob peth.
Amen
Mynd a gwneud 
· Nodwch eich mynydd neu fryn agosaf ac anogwch arweinwyr yr eglwys i gerdded i’w ben gyda’i gilydd, os ydyn nhw’n gallu. Gosodwch bowlen o halen i'ch atgoffa i weddïo drostyn nhw ar eu taith.
· Trefnwch dderbyniad ar gyfer eich arweinwyr cymunedol a rhowch gannwyll yn rhodd iddyn nhw gan eich eglwysi.
· Gwyn eu byd y rhai sy’n newynu a sychedu am gyfiawnder - mae llawer o gymunedau ledled y byd yn profi prinder bwyd a dŵr o ddifrif o ganlyniad i hinsawdd sy’n newid. Ewch i ‘Mynd a gwneud’ i helpu gyda’r gwaith o gael cyfiawnder yn y byd.

Reflection
Fellowship
The sermon was about healing,
wholeness,
the feast of rich food
and well-matured wines,
that is for all peoples.
Out in the street,
Christ’s body and blood
still sweet on your tongue,
you eye with disdain
strangers
drifting out of alien 
churches.
Outcasts, you say
Children of darkness.
Outcast yourself,
Christ’s body and blood 
a noxious poison now
in your crabbed soul.
Questions
•	We have no greater gift to give God or others than our time. What gifts have we received from God when we have spent time with our fellow Christians?
•	Share a little of what you mean by leadership. How can leaders encourage the visible unity of the church? How can we support and encourage them in that?
Prayer
Lord Jesus,
you commanded us to break bread
together
and to drink one cup in remembrance of you
- your imperative ignored.
Forgive us, Lord.
Open the hearts and minds of Christians world-wide,
especially those entrusted with leadership in your Church,
to the joys and blessings of this fellowship.
Create in all of us a passion to realise the hope 
to which you have called us:
one body and one Spirit,
one Lord, one baptism,
one God who is above and through and in all.
Amen
Go and Do 
· Identify your nearest mountain or hill and encourage the church leaders to walk it together, if they are able. Set out a bowl of salt to remind you to pray for their expedition.
· Have a reception for your community leaders and gift them with a candle from your churches.
· Blessed are those who hunger and thirst for righteousness – many communities across the world experience real food and water shortages as a result of a changing climate. Visit Go and Do to help work for righteousness in the world.



